รัฐประเดิมขาดดุลเงินสด1.07แสนล้าน
สศค.เผยรัฐบาลประเดิมขาดดุลเงินสด1.07แสนล้านบาท
19 พ.ย. 2553

สศค.เผยรัฐบาลประเดิมขาดดุลเงินสด1.07แสนล้านบาท
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า ฐานะการคลังของรัฐบาลตามระบบกระแสเงินสดในเดือนแรกของปีงบประมาณ 2554 รัฐบาลมีรายได้นำส่งคลัง 1.22 แสนล้านบาท สูงกว่าเดือนเดียวกันปีที่แล้ว 5.7%
ในขณะที่การเบิกจ่ายเงินงบประมาณมี 2.07 แสนล้านบาท ทำให้รัฐบาลขาดดุลเงินงบประมาณ 8.5 หมื่นล้านบาท เมื่อรวมกับการขาดดุลเงินนอกงบประมาณ 2.29 หมื่นล้านบาท ส่งผลให้ขาดดุลเงินสด 1.07 แสนล้านบาท และรัฐบาลได้กู้เงินเพื่อชดเชยการขาดดุล 1.6 หมื่นล้านบาท ทำให้ดุลเงินสดหลังกู้ขาดดุลทั้งสิ้น 9.19 หมื่นล้านบาท ส่งผลให้เงินคงคลัง ณ สิ้นเดือนตุลาคม 2553   มีจำนวน 3.3 แสนล้านบาท
นายนริศ กล่าวว่า แนวโน้มการจัดเก็บรายได้ที่สูงกว่าเป้าหมาย จะส่งผลให้เงินคงคลังอยู่ในระดับสูงต่อเนื่อง และจะเป็นแรงสนับสนุนให้รัฐบาลสามารถส่งเสริมการเจริญเติบโตทางเศรษฐกิจควบคู่กับการสร้างความยั่งยืนทางการคลังในอนาคต